
ประกาศสภาองค์การบริหารส่วนตำบลแม่เจ้าอยู่หัว
เรื่อง  ผลการประชุมสภาองค์การบริหารส่วนตำบลแม่เจ้าอยู่หัว สมัยสามัญ
สมัยที่ ๑ ครั้งที่ ๑ ประจำปี  ๒๕๕๕ 
.........................................................................................

 

ตามที่สภาองค์การบริหารส่วนตำบลแม่เจ้าอยู่หัว ได้กำหนดให้มีการประชุมสภาองค์การบริหารส่วนตำบลแม่เจ้าอยู่หัว สมัยสามัญ สมัยที่ ๑ ครั้งที่ ๑ ประจำปี ๒๕๕๕ เมื่อวันที่     ๑๔ กุมภาพันธ์ ๒๕๕๕  เวลา ๑๐.๐๐ น. ณ ห้องประชุมสภาองค์การบริหารส่วนตำบลแม่เจ้าอยู่หัว เพื่อพิจารณาการใช้พื้นที่สาธารณะประโยชน์ของ อบต.ในพื้นที่หมู่ที่ ๖ บ้านทุ่งขวัญแก้ว


บัดนี้  การประชุมสภาองค์การบริหารส่วนตำบลแม่เจ้าอยู่หัวได้แล้วเสร็จ  องค์การบริหารส่วนตำบลแม่เจ้าอยู่หัว จึงขอประกาศผลการประชุมดังกล่าว เพื่อให้ประชาชนผู้สนใจได้รับทราบข้อมูลข่าวสารของราชการตามพระราชบัญญัติข้อมูลข่าวสารทางราชการ พ.ศ. ๒๕๔๐       และพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี พ.ศ. ๒๕๔๖ รายละเอียดปรากฏตามเอกสารแนบท้ายประกาศฉบับนี้


จึงประกาศมาให้ทราบโดยทั่วกัน



ประกาศ ณ วันที่  ๒๐  เดือน มีนาคม พ.ศ. ๒๕๕๕ 

(นายภักดี    ม้าแก้ว)
ประธานสภาองค์การบริหารส่วนตำบลแม่เจ้าอยู่หัว
ผลการประชุมสภา อบต.
รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมสามัญ  สมัยที่ ๑ ครั้งที่  ๑ / ๒๕๕๕

วันที่ ๑๔ กุมภาพันธ์ ๒๕๕๕  เวลา ๑๐.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	๒
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	๓
	นายถาวร   คำนวณ
	สมาชิกสภา ฯ หมู่ที่ ๑
	ถาวร   คำนวณ
	

	๔
	นายสาธิต   โสมจันทร์
	สมาชิกสภา ฯ หมู่ที่ ๒
	สาธิต   โสมจันทร์
	

	๕
	นายสนั่น   จงไกรจักร์
	สมาชิกสภา ฯ  หมู่ที่ ๒
	นายสนั่น  จงไกรจักร์
	

	๖
	นายเชวง   เขียวบม
	สมาชิกสภา ฯ  หมู่ที่ ๓
	นายเชวง  เขียวบม
	

	๗
	นายณรงค์   ถาวรนุวงศ์
	สมาชิกสภา ฯ  หมู่ที่ ๓
	ณรงค์   ถาวรนุวงศ์
	

	๘
	นายจรัญ   หนูทอง
	สมาชิกสภา ฯ  หมู่ที่ ๔
	จรัญ   หนูทอง
	

	๙
	นายบุญสาร   ไกรทิพย์
	สมาชิกสภา ฯ  หมู่ที่๔
	บุญสาร   ไกรทิพย์
	

	๑๐
	นายชัยยา   กลางบน
	สมาชิกสภา ฯ  หมู่ที่ ๕
	ชัยยา   กลางบน
	

	๑๑
	นายเจริญ  ทองเกลี้ยง
	สมาชิกสภา ฯ  หมู่ที่ ๖
	เจริญ ทองเกลี้ยง
	

	๑๒
	นายศรายุธ   สุขศรี
	สมาชิกสภา ฯ  หมู่ที่ ๖
	ศรายุธ   สุขศรี
	

	๑๓
	นายปรีชา   เดชสุทธิ์
	สมาชิกสภา ฯ  หมู่ที่ ๗
	ปรีชา   เดชสุทธิ์
	

	๑๔
	นายบัญชา   ชัยเรือง
	สมาชิกสภา ฯ  หมู่ที่ ๗
	-
	

	๑๕
	นายธีรชัย   หนูทอง
	สมาชิกสภา ฯ  หมู่ที่ ๘
	ธีรชัย   หนูทอง
	

	      ๑๖  
	นายอดุลย์   หนูทอง
	สมาชิกสภา ฯ  หมู่ที่ ๘
	อดุลย์   หนูทอง
	

	      ๑๗
	นายสวัสดิ์   ชุมคง
	สมาชิกสภา ฯ  หมู่ที่ ๙
	สวัสดิ์   ชุมคง
	

	     ๑๘
	นายสมศักดิ์   สงสว่าง
	สมาชิกสภา ฯ  หมู่ที่ ๙
	สมศักดิ์   สงสว่าง
	

	    ๑๙
	นายอิ่น   มีแก้ว
	สมาชิกสภา ฯ  หมู่ที่ ๑๐
	อิ่น   มีแก้ว
	

	    ๒๐
	นางสายัณห์   ปิดชิด
	สมาชิกสภา ฯ  หมู่ที่ ๑๐
	สายัณห์   ปิดชิด
	

	๒๑
	นายชัยวัฒน์   สิทธิศักดิ์
	เลขานุการสภา ฯ
	ชัยวัฒน์  สิทธิศักดิ์
	


ผู้เข้าร่วมประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	๒
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	

	๓
	นายไชยา  สินธ์ทอง
	รองนายก อบต.
	ไชยา  สินธ์ทอง
	

	๔
	นายวุฒิชัย   ไกรทิพย์
	เลขานุการนายก อบต.
	วุฒิชัย   ไกรทิพย์
	


เริ่มประชุมเวลา  ๑๐.๐๐  น.
	นายภักดี ม้าแก้ว
ประธานสภา อบต.
	- ในวันนี้ก็เป็นวันที่สำคัญอีกวันหนึ่งที่เกี่ยวกับการจ่ายขาดเงินสะสม เพื่อแก้ไขปัญหาอุทกภัยที่ผ่านมา และการกำหนดสมัยประชุมประจำปี พ.ศ. ๒๕๕๕ ผมจะขอเข้าในวาระประชุมนะครับ

	ระเบียบวาระที่ ๑
	- เรื่องที่ประธานแจ้งให้ที่ประชุมทราบ

	
	๑.๑ การจัดที่ดินของรัฐเพื่อแก้ปัญหาความยากจน มหาดไทย มอบกรมที่ดิน ดำเนินการในเขตพื้นที่ ๒๐ จังหวัด โดยนำที่ดินสาธารณประโยชน์ที่มีผู้บุกรุก และไม่มีความจำเป็นต้องหวงห้าม มาจัดให้ผู้ยากจนไม่เกินครอบครัวละ ๑๕ ไร่ ที่ดินจะออกหนังสืออนุญาตให้ใช้ หนังสืออนุญาตออกให้คราวละ ๕ ปี  แต่ต้องเสียค่าธรรมเนียมให้องค์กรปกครองส่วนท้องถิ่น

	
	๑.๒ เรื่องงบประมาณ องค์กรปกครองส่วนท้องถิ่น ประจำปี พ.ศ. ๒๕๕๕ มหาดไทยได้ขอให้สำนักฯจัดสรรเงินอุดหนุนให้องค์กรปกครองส่วนท้องถิ่น โดยใช้ฐานในปีงบประมาณ ๒๕๕๔ ไปพลางก่อน และงบในปี ๒๕๕๕ คาดว่าจะประกาศใช้ได้ในเดือนกุมภาพันธ์ ๒๕๕๕ 

	
	๑.๓ การดำเนินการจัดสรรเบี้ยยังชีพผู้สูงอายุตามนโยบายรัฐบาลเพื่อยกระดับคุณภาพชีวิตประชาชนโดยจัดให้มีการจ่ายเบี้ยยังชีพผู้สูงอายุเป็นรายเดือนแบบขั้นบันได ดังนี้
อายุ ๖๐-๖๙ ได้รับเดือนละ ๖๐๐ บาทต่อคน
อายุ ๗๐-๗๙ ได้รับเดือนละ ๗๐๐ บาทต่อคน
อายุ ๘๐-๘๙ ได้รับเดือนละ ๘๐๐ บาทต่อคน
อายุ ๙๐ ปีขึ้นไป จะได้รับเดือนละ ๑,๐๐๐ บาทต่อคน

	ระเบียบวาระที่ ๒
	- เรื่องรับรองรายงานผลการประชุมครั้งที่แล้ว

	นายภักดี  ม้าแก้ว
ประธานสภาฯ
	- สมาชิกท่านใดจะปรับปรุงหรือแก้ไข รายงานการประชุมครั้งที่แล้ว ขอเชิญ

	นายสมศักดิ์  สงสว่าง
ส.อบต.หมู่ที่ ๙
	- ขอแก้ข้อความหน้าที่ ๕ จากที่ว่าชาวบ้านเอารถไปเกรดและเอาหินลงกันเอง เป็น ชาวบ้านนำรถเข็นไปเก็บหินข้างทางนำมาใส่หลุมและหน้าที่ ๙ แก้จากความกว้าง๘ หลัก เป็นถนนบางดีความกว้าง ๘ เมตร

	นายภักดี  ม้าแก้ว
ประธานสภา ฯ
	- ท่านอื่นมีอะไรจะแก้ไขบ้าง เมื่อไม่มีถือว่าสมาชิกรับรองรายงานการประชุมครั้งที่แล้วนะครับ

	ระเบียบวาระที่ ๓
	- เรื่องเสนอเพื่อพิจารณา

	
	๓.๑ การกำหนดสมัยประชุมสามัญประจำปี พ.ศ. ๒๕๕๕ และสมัยประชุมสามัญสมัยแรกของปีถัดไป


	นายภักดี  ม้าแก้ว
ประธานสภา ฯ
	- ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ หมวด ๒ การประชุมข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญแรกขอปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ ๑๑ มาบังคับโดยอนุโลม เพราะการประชุมครั้งที่แล้ว เราได้กำหนดการประชุมสมัยแรกของปี พ.ศ.๒๕๕๕ ไว้ว่า ๑-๑๕ กุมภาพันธ์ ๒๕๕๕ แต่เราไม่ได้กำหนดสมัยประชุมสามัญว่ามีกี่สมัย เพราะตามระเบียบสมัยประชุมสามัญอย่างน้อยในปีหนึ่งให้มี ๒ สมัย แต่ไม่เกิน ๔ สมัย วันนี้เราจะมากำหนดว่าในปี ๒๕๕๕ จะให้มีกี่สมัย และเดือนไหน เริ่มวันที่เท่าไร ขอเชิญสมาชิกเสนอครับ

	นายสวัสดิ์  ชุมคง
ส.อบต.หมู่ที่ ๙
	- ผมเสนอให้เหมือนกันปีที่ผ่านมา คือให้มี ๔ สมัย สมัยที่ ๑ คือเดือนกุมภาพันธ์ สมัยที่ ๒ คือเดือนมิถุนายน สมัยที่ ๓ คือเดือนสิงหาคม และสมัยที่ ๔ คือเดือนพฤศจิกายน และตั้งแต่วันที่ ๑-๑๕ ของเดือน 

	นายภักดี   ม้าแก้ว
ประธานสภา ฯ
	- ท่านอื่นจะมีใครเสนอเพิ่มเติมหรือไม่ ขอเชิญครับ 

	นายสมศักดิ์  สงสว่าง
ส.อบต.หมู่ที่ ๙
	- ผมขอชี้แจงว่าถ้าตามปีที่ผ่านมา เรามี ๔ สมัยแต่สมัยที่ ๒ เป็นเดือนมิถุนายน เพราะสภาจะต้องพิจารณาแผนเพื่อนำเข้าข้อบัญญัติในเดือนสิงหาคม และผู้บริหารจะเสนอข้อบัญญัติของปี ๒๕๕๖ หรือไม่นะครับ แต่ถ้าไม่ทำก็เอาตามที่ท่านสวัสดิ์ ชุมคง เสนอก็ได้ครับ

	นายภักดี   ม้าแก้ว
ประธานสภา ฯ
	- ผมขอเชิญท่านนายก อบต. ชี้แจงครับ จะเอาตามที่ท่านสมาชิกว่าท่านจะทำข้อบัญญัติในปี ๒๕๕๖ หรือไม่ครับ

	นายบำเพ็ญ   เจียะรัตน์
นายก อบต.
	- จริงแล้วก็ต้องเป็นหน้าที่ของบริหารอยู่แล้ว ที่ต้องทำงบประมาณให้ทันในเดือนสิงหาคม ตามหน้าที่อยู่แล้วนะครับ ทั้งนี้ทั้งนั้นก็ต้องขอความร่วมมือสมาชิกที่จัดทำโครงการพิจารณาแผนของหมู่บ้านให้แล้วเสร็จด้วยนะครับ คิดว่าคงทัน

	นายภักดี   ม้าแก้ว
ประธานสภา ฯ
	- ขอขอบคุณท่านนายกฯ นะครับ คือสมาชิกเป็นห่วงว่าข้อบัญญัติจะไม่ทันนะครับ มีท่านใดเสนอเพิ่มเติมหรือไม่

	นายสมศักดิ์  สงสว่าง
ส.อบต.หมู่ที่ ๙
	- เมื่อท่านนายกฯ ท่านว่าต้องทำและจะทำให้ทันในเดือนสิงหาคม ก็เอาตาม ที่ท่านสวัสดิ์ ชุมคง เสนอครับ

	นายภักดี   ม้าแก้ว
ประธานสภาฯ
	- เมื่อสมาชิกท่านอื่นไม่มีการเสนอเพิ่ม ก็ถือว่าเอาตามสมาชิกนายสวัสดิ์ ชุมคง เสนอนะครับ คือสมัยที่ ๑ คือเดือนกุมภาพันธ์ สมัยที่ ๒ คือเดือนมิถุนายน สมัยที่ ๓ คือเดือนสิงหาคม  สมัยที่ ๔ คือเดือนธันวาคม และเริ่มประชุมตั้งแต่วันที่ ๑-๑๕ ของเดือนนะครับ และในปีพ.ศ.๒๕๕๖ เราจะกำหนดให้มีสมัยประชุมสมัยแรกในเดือนไหน ขอเชิญสมาชิกครับ

	นายสาธิต  โสมจันทร์
ส.อบต.หมู่ที่ ๒
	- ตามที่ท่านประธานถามว่า การประชุมสามัญในปีถัดไปคือปี ๒๕๕๖ ผมเสนอว่าให้เป็นเดือนกุมภาพันธ์ ตั้งแต่วันที่ ๑-๑๕ กุมภาพันธ์ครับ แต่คิดว่าสมัยหน้าไม่แน่ว่าจะได้เข้ามาอีกหรือไม่ครับ ขอบคุณครับ

	นายภักดี  ม้าแก้ว
ประธานสภา ฯ
	- ครับ นายสาธิต  โสมจันทร์ ส.อบต.หมู่ที่ ๒ เสนอเดือนกุมภาพันธ์ ตั้งแต่วันที่ ๑-๑๕ กุมภาพันธ์ ๒๕๕๖ ครับ ท่านอื่นจะมีหรือไม่ครับ เมื่อสมาชิกท่านอื่นไม่เสนอก็ถือเอาวันที่ ๑-๑๕ กุมภาพันธ์ ๒๕๕๖ เป็นการประชุมสมัยสามัญของปีถัดไปนะครับ
- ต่อไปเข้าระเบียบวาระที่ ๓.๒

	
	๓.๒ เรื่องขอความเห็นชอบการใช้พื้นที่สาธารณประโยชน์ของ อบต.ในพื้นที่หมู่ที่ ๖ บ้านทุ่งขวัญแก้ว ขอเชิญท่านปลัดชี้แจงนะครับ

	นายภักดี  ม้าแก้ว
ประธานสภา ฯ
	-  ในวาระที่ ๓.๒ ผมขอเชิญปลัดชี้แจงรายละเอียดครับ  

	นายชัยวัฒน์  สิทธิศักดิ์
ปลัด อบต.
	- ก็ตามที่ อบต. ขอใช้ที่สาธารณประโยชน์ทุ่งขวัญแก้วตั้งแต่ปี พ.ศ.๒๕๔๕ ที่ อบต.ขอใช้ไป ๕๘ ไร่ ๑ งาน และเมื่อประชุมระดับจังหวัดก็อนุมัติให้เพียง ๒๐ ไร่ และพอไปถึงกรมที่ดินเขาก็อนุมัติให้เพียง ๑๒ ไร่ ตามมาตรฐานการขอใช้ปลูกสร้างอาคารของราชการ และเมื่อวันที่ ๒๗ ธันวาคม ๒๕๕๔ มีหนังสือจังหวัดมาถึงอำเภอให้ตรวจสอบการขอใช้ที่ดินของ อบต. ได้ทำการท้วงติงมาว่าการทำประชาคมของหมู่บ้านและมติที่ประชุมสภา อบต.ไม่ชัดเจน คือไม่ได้ระบุวันเดือนปี สถานที่ จำนวนผู้เข้าร่วมประชุม และมติที่ประชุมให้ชัดเจน คือของหมู่บ้านแค่แจ้งว่าเห็นชอบให้ อบต.ใช้ แต่มีมติเห็นชอบกี่เสียง ไม่เห็นชอบกี่เสียง ไม่ได้ระบุให้ชัดเจน และมติที่ประชุมของ สภาอบต.ก็ไม่ชัดเจน เพียงแต่เขียนว่า ให้ อบต.ดำเนินการใช้ที่ดิน แต่ไม่ได้ระบุว่าเห็นชอบกี่เสียง ไม่เห็นชอบกี่เสียง  ทางอำเภอจึงให้ทาง อบต.ดำเนินการนำกระบวนการรับฟังความคิดเห็นของราษฎร โดยให้มีรายละเอียดดังกล่าวข้างต้นให้ชัดเจน และนำเข้าประชุมสภา อบต.และมีมติให้ชัดเจนด้วย และเมื่อวันที่ ๗ กุมภาพันธ์ ๒๕๕๕ ก็ได้ทำประชาคมหมู่ที่ ๖ แล้วเพื่อขอมติของชาวบ้านในเรื่องนี้ แต่มีราษฎรบางท่านได้คัดค้านว่าครั้งก่อนเขาไม่ได้ร่วมประชุมไม่ทราบใครปลอมลายมือชื่อของท่าน ในที่ประชุมหมู่บ้านเลยขอว่าให้เลื่อนการขอมติไปเป็นการประชุมเดือนหน้า เพราะราษฎรบางคนเขาไม่รู้และไม่ได้อยู่ในที่ประชุมการทำประชาคมวันนั้นเลยไม่ทำการลงประชามติ และเมื่อหมู่บ้านไม่ได้ดำเนินการลงประชามติ สภา อบต.ก็ไม่สามารถจะลงประชามติในวันนี้ได้ ตามระเบียบในวาระที่ ๓.๒ ที่ต้องพิจารณาวาระนี้ก็ต้องข้ามไป และก็พิจารณาในวาระที่ ๓.๓ ต่อไปครับ

	นายภักดี  ม้าแก้ว
ประธานสภา ฯ
	- ก็สรุปว่าในวาระที่ ๓.๒ ขอความเห็นชอบการใช้พื้นที่สาธารณประโยชน์ของ อบต.ในหมู่ที่ ๖ บ้านทุ่งขวัญแก้วก็ไม่สามารถนำเข้ามาพิจารณาได้ เพราะการทำประชาคมของหมู่บ้านยังไม่เสร็จ ต่อไปผมจะเข้าวาระที่ ๓.๓ 

	
	๓.๓  ขออนุมัติจ่ายขาดเงินสะสมช่วยเหลือพื้นที่ประสบภัยพิบัติฉุกเฉิน(อุทกภัย)

	นายภักดี  ม้าแก้ว
ประธานสภา ฯ
	- ตามประกาศจังหวัดนครศรีธรรมราช ลงวันที่ ๕ มกราคม ๒๕๕๕ ตามที่ท่านนายกฯ เสนอมานะครับ ผมขอให้สมาชิกรับรองด้วยว่าจะเอาวาระที่ ๓.๓ ว่ารับรองหรือไม่รับรอง เพื่อนำเข้าวาระเพื่อพิจารณาต่อไป สมาชิกท่านใดรับรองกรุณายกมือด้วยนะครับ

	
	- สมาชิกรับรอง จำนวน ๑๔ เสียง 
- งดออกเสียง ๒ เสียง (อยู่ในที่ประชุม ๑๖ ท่าน)
- เมื่อสมาชิกรับรองในการนำวาระที่ ๓.๓ เข้าวาระเพื่อพิจารณาเพื่อจ่ายขาดเงินสะสม ผมก็ขอเชิญท่านนายกฯชี้แจงรายละเอียดนะครับ ขอเชิญครับ

	นายบำเพ็ญ   เจียะรัตน์
นายก อบต.
	- ในวาระที่ ๓.๓ การจ่ายขาดเงินสะสม ช่วยเหลือผู้ประสบอุทกภัย สมาชิกทุกคนก็ทราบดีว่าขณะนี้ทาง อบต.แม่เจ้าอยู่หัวก็เกิดความเดือดร้อนที่เกี่ยวกับภัยพิบัติที่ผ่านมาส่วนหนึ่ง และส่วนหนึ่งเพื่อแก้ไขปัญหาความเดือดร้อนของราษฎรในพื้นที่มีผลกระทบของหมู่บ้าน และในรายจ่ายในข้อบัญญัติงบประมาณในปี ๒๕๕๕ ด้านโครงสร้างพื้นฐาน เราก็จัดทำงบประมาณในส่วนนี้มีน้อย แต่ความรับผิดชอบของ อบต. ก็มีมาก เช่นถนนในพื้นที่หลายสายก็ไม่มีงบประมาณในข้อบัญญัติปี ๒๕๕๕ ไว้ ซึ่ง อบต.ก็มีความจำเป็นต้องแก้ใขปัญหาความเดือดร้อนตรงนี้ ดังนั้นคณะบริหารจึงขอเสนอจ่ายขาดเงินสะสมเพื่อนำมาให้สภาพิจารณาในงบประมาณที่จะจ่าย รวมงบประมาณทั้งสิ้น ๓,๐๐๐,๐๐๐ บาทครับ เกี่ยวกับเรื่องเงินสะสมตอนนี้เรามีอยู่ ๕,๔๔๕,๐๙๕ บาทและต้องกันเงิน ๓ เดือนเท่ากับ ๑,๘๔๕,๐๐๐ บาท หักค่าตอบแทนผู้บริหารและสมาชิก ๒๐๔,๘๔๗ บาท กันเงินตกเบิกของหัวหน้าส่วนโยธา ๑๓๐,๐๐๐ บาท และตามระเบียบกันเงินเผื่อเหตุการณ์ฉุกเฉิน ๒๖๕,๒๔๘ บาท เงินคงเหลือที่จ่ายได้ ๓,๐๐๐,๐๐๐ บาทในกรณีฉุกเฉินและแก้ไขปัญหาความเดือดร้อนของชาวบ้าน โดยแยกออกเป็น ๒ ประเภท คือจ่ายขาดเงินสะสมเพื่อแก้ไขปัญหาความเดือดร้อนที่เกี่ยวข้องกับอุทกภัย และจ่ายขาดเงินสะสมปกติเพื่อแก้ไขปัญหาความเดือดร้อนของพ่อแม่พี่น้องในหมู่บ้านต่างๆนะครับ เกี่ยวกับการจ่ายขาดเงินสะสมที่เกี่ยวกับภัยพิบัติ เป็นเงิน ๒,๐๐๐,๘๐๐ บาท ดังที่รายละเอียดตั้งแต่หมู่ที่ ๑-๑๐ นะครับ
โครงการก่อสร้างขอจ่ายขาดเงินสะสม ปี ๒๕๕๕  (ประสบอุทกภัย)

หมู่ที่ ๑
๑. โครงการซ่อมแซมถนนสายเกาะแต้ว–เมไฟช่วงที่ ๒ งบประมาณ ๓๗,๐๐๐ บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๔๐๐ เมตร โดยใช้ลูกรังซ่อมแซมถนนบริเวณที่เป็นหลุมเป็นบ่อจำนวนปริมาณไม่น้อยกว่า ๑๖๕ ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายบางปอพัฒนา งบประมาณ  ๓๐,๐๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๖๕๔  เมตร โดยใช้หินผ่านตะแกรงซ่อมแซมถนนบริเวณที่เป็นหลุมเป็นบ่อจำนวนปริมาณไม่น้อยกว่า  ๖๕  ลูกบาศก์เมตร  พร้อมเกลี่ยเรียบ
๓. โครงการซ่อมแซมถนนสายบางตาตั๋ว
งบประมาณ    ๒๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว ๒๐๐ เมตร โดยใช้ดินลูกรังซ่อมแซมถนนบริเวณที่เป็นหลุมเป็นบ่อจำนวนปริมาณไม่น้อยกว่า  ๙๐  ลูกบาศก์เมตร  พร้อมเกลี่ยเรียบ
หมู่ที่ ๒
๑. โครงการซ่อมแซมถนนสายหน้าเล   งบประมาณ  ๖๒,๐๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว ๓,๐๗๘  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๑๑๐  ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายทองนวล  งบประมาณ   ๖๒,๐๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๑,๘๐๐  เมตร โดยใช้หินผ่านตะแกรงซ่อมแซมถนนบริเวณที่เป็นหลุมเป็นบ่อจำนวนปริมาณไม่น้อยกว่า  ๑๓๕  ลูกบาศก์เมตร  พร้อมเกลี่ยเรียบ
๓. โครงการซ่อมแซมถนนสายบางงูใหญ่
งบประมาณ    ๓๘,๐๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๑,๐๑๐  เมตร  โดยใช้หินผ่านตะแกรงซ่อมแซมถนนบริเวณที่เป็นหลุมเป็นบ่อจำนวนปริมาณไม่น้อยกว่า  ๘๕  ลูกบาศก์เมตร  พร้อมเกลี่ยเรียบ
๔. โครงการซ่อมแซมถนนสายบางงูน้อย
งบประมาณ    ๒๘,๐๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๑,๐๗๐  เมตร  โดยใช้หินผ่านตะแกรงซ่อมแซมถนนบริเวณที่เป็นหลุมเป็นบ่อจำนวนปริมาณไม่น้อยกว่า  ๔๕  ลูกบาศก์เมตร  พร้อมเกลี่ยเรียบ
- ฝังท่อ คสล. มอก. ชั้น ๓  ขนาด Ø ๐.๔๐ x ๑.๐๐ เมตร   จำนวน ๑ จุด ๆละ ๖ ท่อน   รวม ๖ ท่อน  พร้อมยารอยต่อท่อด้วยซีเมนต์
๕. โครงการซ่อมแซมถนนสายโสมปราณ
งบประมาณ    ๑๔,๔๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว ๑,๖๐๐ เมตร  โดยใช้หินคลุกซ่อมแซมบริเวณถนนที่เป็นหลุมเป็นบ่อ จำนวนปริมาณไม่น้อยกว่า  ๒๕  ลูกบาศก์เมตร  พร้อมเกลี่ยเรียบ
๖. โครงการซ่อมแซมถนนสายบางเนียน
งบประมาณ    ๑๑,๖๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว ๗๓๐ เมตร  โดยใช้หินคลุกซ่อมแซมบริเวณถนนที่เป็นหลุมเป็นบ่อ จำนวนปริมาณไม่น้อยกว่า  ๒๐  ลูกบาศก์เมตร  พร้อมเกลี่ยเรียบ
๗. โครงการซ่อมแซมถนนสายแม่ขวัญแก้วช่วงที่ ๒  งบประมาณ      ๑๔,๐๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว ๗๔๙ เมตร  โดยใช้หินคลุกซ่อมแซมบริเวณถนนที่เป็นหลุมเป็นบ่อ จำนวนปริมาณไม่น้อยกว่า  ๒๕  ลูกบาศก์เมตร  พร้อมเกลี่ยเรียบ
หมู่ที่ ๓
๑. โครงการซ่อมแซมถนนสายคงทองร่วมใจ งบประมาณ   ๙๓,๐๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๖๓๖  เมตร  โดยใช้หินผ่านตะแกรงซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๒๑๐  ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายประชาสงเคราะห์  งบประมาณ  ๕๑,๗๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว  ๒,๐๔๐ เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๙๕  ลูกบาศก์เมตร  พร้อมเกลี่ยเรียบ
๓. โครงการขุดลอกทางระบายน้ำบ้านนายคล้อย – คลองฆ้อง งบประมาณ  ๒๒,๓๐๐.- บาท
-   สภาพเดิมขนาดปากกว้าง ๑.๐๐ เมตร  ท้องกว้าง ๐.๕๐  เมตร  ลึก ๐.๖๐ เมตร ระยะทางยาว  ๖๖๔  เมตร ขุดให้ได้ขนาดปากกว้าง ๑.๐๐ เมตร ท้องกว้าง  ๐.๕๐ เมตร  ลึก  ๑.๕๐ เมตร ระยะทางยาว ๖๖๔ เมตร จำนวนปริมาณดินขุดไม่น้อยกว่า   ๔๕๐   ลูกบาศก์เมตร พร้อมนำดินขึ้นด้านข้าง
๔. โครงการซ่อมแซมถนนสายบ้านนายเยื้อง – บ้านนายคลิ้ง งบประมาณ   ๒๒,๔๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๔๙๓ เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๔๒  ลูกบาศก์เมตร  พร้อมเกลี่ยเรียบ
๕. โครงการซ่อมแซมถนนสายทวีโชค
งบประมาณ    ๓๖,๐๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว  ๗๖๓ เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๖๕  ลูกบาศก์เมตร  พร้อมเกลี่ยเรียบ

๖. โครงการซ่อมแซมถนนสายประปา - บ้านนายจรัสดำโอ
 งบประมาณ    ๒๘,๐๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว  ๓๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๕๕  ลูกบาศก์เมตร  พร้อมเกลี่ยเรียบ
๗. โครงการซ่อมแซมถนนสายโรงเรียนบ้านน้ำบ่อ งบประมาณ    ๕,๖๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว  ๘๖  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๑๒  ลูกบาศก์เมตร  พร้อมเกลี่ยเรียบ
หมู่ที่ ๔
๑. โครงการซ่อมแซมถนนสายหลังวัดบ่อล้อ  งบประมาณ    ๙๘,๐๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๑,๓๙๔  เมตร  โดยใช้หินผ่านตะแกรงซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๒๒๕  ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายนายเยื้อง – บางตัด งบประมาณ ๗๕,๐๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๒,๙๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๑๔๐  ลูกบาศก์เมตร  พร้อมเกลี่ยเรียบ
๓. โครงการซ่อมแซมถนนสายจรัส   งบประมาณ    ๑๙,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๔๕๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๓๕  ลูกบาศก์เมตร  พร้อมเกลี่ยเรียบ
๔. โครงการขุดลอกทางระบายน้ำริมถนนสายบ่อล้อ – เชียรใหญ่
งบประมาณ    ๒๑,๒๐๐.- บาท
-  สภาพเดิม ขนาดปากกว้าง  ๒.๐๐ เมตร  ท้องกว้าง ๑.๐๐  เมตร  ลึก ๑.๐๐   เมตร ระยะทางยาว ๔๖๕  เมตร  ขุดลอกดินให้ได้ขนาดปากกว้าง ๓.๐๐ เมตร  ท้องกว้าง ๑.๕๐  เมตร   ลึก ๑.๕๐   เมตร ยาว ๔๖๕ เมตร  จำนวนปริมาณดินขุดไม่น้อยกว่า  ๕๒๙  ลูกบาศก์เมตร  พร้อมนำดินขึ้นด้านข้าง
หมู่ที่ ๕
๑. โครงการซ่อมแซมถนนสายบ้านนายพร้อม  งบประมาณ   ๗๕,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๓๐๐  เมตร  โดยใช้ดินลูกรังซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๓๐๐  ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายบางพังหมอ
  งบประมาณ    ๗๗,๙๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๖๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๑๓๐  ลูกบาศก์เมตร  พร้อมเกลี่ยเรียบ
๓. โครงการซ่อมแซมถนนสายพิกุลทอง
งบประมาณ    ๗๘,๘๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๔๒๖  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๑๓๕  ลูกบาศก์เมตร  พร้อมเกลี่ยเรียบ
๔. โครงการขุดทางระบายน้ำบ้านนายนิคม  งบประมาณ  ๑๓,๙๐๐.- บาท
-  ขุดทางระบายน้ำให้ได้ขนาดปากกว้าง  ๒.๐๐ เมตร  ท้องกว้าง  ๑.๕๐ เมตร  ลึก ๑.๕๐ เมตร  ระยะทางยาว ๙๐ เมตร  จำนวนปริมาณดินขุดไม่น้อยกว่า ๒๓๖  ลูกบาศก์เมตร  พร้อมนำดินขึ้นด้านข้าง  และฝังท่อ คสล. มอก. ชั้น ๓  ขนาด Ø ๐.๖๐ x ๑.๐๐ เมตร จำนวน ๑ จุด ๆละ ๕ ท่อน รวม ๕ ท่อน พร้อมยารอยต่อท่อด้วยซีเมนต์
หมู่ที่ ๖
๑. โครงการซ่อมแซมถนนสายโคกโหนด
งบประมาณ  ๔๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๑,๔๐๐  เมตร  โดยใช้หินผ่านตะแกรงซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๙๐  ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายสระน้ำ รพช.  งบประมาณ  ๖๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๑,๖๓๒  เมตร  โดยใช้หินผ่านตะแกรงซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๗๐ ลูกบาศก์เมตร  และจำนวนปริมาณหินคลุกไม่น้อยกว่า ๕๐ ลูกบาศก์เมตร  พร้อมเกลี่ยเรียบ
๓. โครงการซ่อมแซมถนนสายเกาะยาง
งบประมาณ   ๔๐,๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๑,๒๑๖  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๗๕  ลูกบาศก์เมตร  พร้อมเกลี่ยเรียบ
๔. โครงการซ่อมแซมถนนสายแม่ขวัญแก้ว ๒  งบประมาณ ๑๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๖๗๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๒๐  ลูกบาศก์เมตร  พร้อมเกลี่ยเรียบ
๕. โครงการซ่อมแซมถนนสายแม่ขวัญแก้ว งบประมาณ    ๒๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๒,๗๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๓๗  ลูกบาศก์เมตร  พร้อมเกลี่ยเรียบ
๖. โครงการซ่อมแซมถนนสาย รพช.- บ้านนางเพียร   งบประมาณ      ๑๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๒๘๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๒๐  ลูกบาศก์เมตร  พร้อมเกลี่ยเรียบ
๗. โครงการซ่อมแซมถนนสายเกาะยาง ช่วงที่ ๒   งบประมาณ      ๙๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๑,๐๒๐  เมตร  โดยใช้ดินลูกรังซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๔๔๐  ลูกบาศก์เมตร  พร้อมเกลี่ยเรียบ
๘. โครงการซ่อมแซมถนนสายส้านเอน
งบประมาณ    ๑๙,๙๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๒,๔๙๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๓๕  ลูกบาศก์เมตร  พร้อมเกลี่ยเรียบ
หมู่ที่ ๗
๑. โครงการซ่อมแซมถนนสายในไร่     งบประมาณ    ๑๖,๓๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๗๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๓๐  ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายแม่กิ้มย้ง ๒  งบประมาณ  ๓๕,๐๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว  ๒๐๐  เมตร  โดยใช้หินผ่านตะแกรงถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๘๐  ลูกบาศก์เมตร  พร้อมเกลี่ยเรียบ
๓. โครงการซ่อมแซมถนนสายธารน้ำใจ
งบประมาณ   ๔๐,๐๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว  ๑,๑๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๗๕  ลูกบาศก์เมตร  พร้อมเกลี่ยเรียบ
๔. โครงการซ่อมแซมถนนสายนายไข่แดง
งบประมาณ    ๑๓,๖๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๔๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๒๕  ลูกบาศก์เมตร  พร้อมเกลี่ยเรียบ
๕. โครงการซ่อมแซมซอยเจริญเดช
งบประมาณ   ๓๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๓๗๕  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๕๕  ลูกบาศก์เมตร  พร้อมเกลี่ยเรียบ
๖. โครงการซ่อมแซมถนนสายสภาพัฒนา
งบประมาณ    ๗๑,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๑,๕๐๐ เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๑๓๐  ลูกบาศก์เมตร  พร้อมเกลี่ยเรียบ
๗. โครงการขุดลอกทางระบายน้ำถนนสายสภาพัฒนา  งบประมาณ      ๔๐,๗๐๐.- บาท
-  ขุดทางระบายน้ำ ขนาดปากกกว้าง  ๑.๐๐ เมตร  ท้องกว้าง  ๐.๕๐  เมตร  ลึก  ๐.๗๐  เมตร  ระยะทาง  ๔๑๘  เมตร  จำนวนปริมาณดินขุดไม่น้อยกว่า  ๒๑๙  ลูกบาศก์เมตร
- ขุดลอกทางระบายน้ำ  สภาพเดิมขนาดปากกว้าง  ๒.๐๐  เมตร  ท้องกว้าง  ๑.๐๐  เมตร  ลึก  ๑.๐๐  เมตร ให้ได้ขนาดปากกว้าง ๓ เมตร  ท้องกว้าง ๑.๕๐  เมตร ลึก ๒.๐๐ เมตร จำนวนปริมาณงานดินขุดไม่น้อยกว่า ๒๒๕ ลูกบาศก์เมตร
- ฝั่งท่อ คลส. มอก. ชั้น ๓ ขนาด Ø ๐.๔๐ x ๑.๐๐ เมตร  จำนวน ๓ จุดๆ ละ  ๖ ท่อน  รวม  ๑๘  ท่อน  พร้อมยารอยต่อท่อด้วยซีเมนต์  และลงหินคลุกจำนวนปริมาณไม่น้อยกว่า ๒๐  ลูกบาศก์เมตร  พร้อมเกลี่ยเรียบ
หมู่ที่ ๘
๑. โครงการซ่อมแซมถนนสายวังราษฎร์
งบประมาณ   ๒๒,๕๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว  ๙๒๐  เมตร  โดยใช้หินผ่านตะแกรงซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๕๐  ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายวังใหญ่
งบประมาณ  ๗๘,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๑,๖๐๐  เมตร ถมยกระดับช่วงข้ามพรุในวัง ขนาดกว้าง ๔.๐๐ เมตร  ยาว  ๑๐๐ เมตร  สูง ๐.๕๐ เมตร จำนวนปริมาณดินถมไม่น้อยกว่า ๒๕๐ ลูกบาศก์เมตร พร้อมเกลี่ยเรียบ และลงหินคลุก จำนวนปริมาณไม่น้อยกว่า๑๐๐ ลูกบาศก์เมตร พร้อมเกลี่ยเรียบ
๓. โครงการซ่อมแซมถนนสายวังนุ้ย
งบประมาณ  ๑๖,๗๐๐.- บาท
-  ซ่อมแซมถนนขนาดกว้างเฉลี่ย ๔.๐๐ เมตร  ยาว  ๒,๑๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๓๐  ลูกบาศก์เมตร  พร้อมเกลี่ยเรียบ
๔. โครงการซ่อมแซมถนนสายหนองหอย
 งบประมาณ    ๑๓,๙๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๕๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๒๕  ลูกบาศก์เมตร  พร้อมเกลี่ยเรียบ
๕. โครงการซ่อมแซมถนนสายรอบพรุในวัง  งบประมาณ    ๙๘,๐๐๐.- บาท
- ช่วงที่ ๑  ช่อมแซมถนนขนาดกว้างเฉลี่ย ๔.๐๐  เมตร  ยาว  ๕๐๐ เมตร (เริ่มจากบ้านนายเผื่อน – บ้านนางวรรณา )
- ช่วงที่ ๒  ช่อมแซมถนนขนาดกว้างเฉลี่ย ๔.๐๐ เมตร  ยาว  ๒๐๐ เมตร (เริ่มจากบ้านถนนในวังใหญ่ - บ้านนางบุหลัน)  โดยใช้ดินลูกรังจำนวนปริมาณไม่น้อยกว่า  ๓๙๐  ลูกบาศก์เมตร พร้อมเกลี่ยเรียบ
- ฝังท่อ คสล. มอก. ชั้น ๓ ขนาด Ø ๐.๔๐ x ๑.๐๐ เมตร  จำนวน ๑ จุดๆละ ๖ ท่อน  พร้อมยารอยต่อท่อด้วยซีเมนต์
หมู่ที่ ๙
๑. โครงการซ่อมแซมถนนสายบางดี ๑,๒
งบประมาณ  ๖๕,๕๐๐.- บาท
-  ซ่อมแซมถนนขนาดกว้างเฉลี่ย   ๔.๐๐ เมตร  ยาว  ๒,๒๐๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๑๑๗  ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายบางที่    งบประมาณ  ๓๗,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๑,๖๗๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า          ๖๗  ลูกบาศก์เมตร  พร้อมเกลี่ยเรียบ
๓. โครงการซ่อมแซมถนนวิรัตน์พัฒนา   งบประมาณ   ๓๕,๙๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว ๓๙๕  เมตร  โดยใช้ดินลูกรังซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๑๕๐  ลูกบาศก์เมตร  พร้อมเกลี่ยเรียบ
หมู่ที่ ๑๐
๑. โครงการซ่อมแซมถนนสายรวมมิตร
งบประมาณ    ๖,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๕๖๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๑๒  ลูกบาศก์เมตร  พร้อมเกลี่ยเรียบ
๒. โครงการซ่อมแซมถนนสายแม่ริม    งบประมาณ    ๓๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๒๔๐  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๔๐  ลูกบาศก์เมตร  พร้อมเกลี่ยเรียบ  และฝังท่อ คสล. มอก. ชั้น ๓ Ø ๐.๔๐ x ๑.๐๐ เมตร  จำนวน ๑ จุดๆละ ๖ ท่อน  พร้อมยารอยต่อท่อด้วยซีเมนต์
๓. โครงการซ่อมแซมถนนสายเฉลิมพระเกียรติ งบประมาณ ๑๖,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว ๘๔๗  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๓๐  ลูกบาศก์เมตร  พร้อมเกลี่ยเรียบ
๔. โครงการซ่อมแซมถนนสายสภาอาสา    งบประมาณ  ๑๐,๐๐๐.- บาท
-  ซ่อมแซมถนนขนาดกว้างเฉลี่ย  ๔.๐๐ เมตร  ยาว  ๒๒๖  เมตร  โดยใช้หินคลุกซ่อมแซมถนนบริเวณที่เป็นหลุมเป็นบ่อ จำนวนปริมาณไม่น้อยกว่า  ๒๐  ลูกบาศก์เมตร  พร้อมเกลี่ยเรียบ
รวมงบประมาณ    ๒,๐๐๐,๘๐๐.- บาท
- รวมแล้ว ๑๐ หมู่บ้านที่จ่ายขาดเงินสะสมเพื่อแก้ไขปัญหาความเดือดร้อนที่เกิดจากอุทกภัย เป็นเงินทั้งสิ้น ๒,๐๐๐,๘๐๐ บาทครับ ผมขอปรึกษาท่านประธานว่าจะขอมติครั้งเดียวหรือจะเอา ๒ ข้อในส่วนที่อุทกภัย

	นายภักดี   ม้าแก้ว
ประธานสภาฯ
	- คือผมคิดว่าจะขอมติแต่ละประเภทนะครับ คือจ่ายขาดเกี่ยวกับอุทกภัยก็ขอมติ ๑ ครั้ง และโครงการแก้ไขปัญหาความเดือดร้อนก็ให้นายกชี้แจงแล้วก็จะ       ขอมติครับ

	นายบำเพ็ญ  เจียะรัตน์
นายก อบต.
	- ถ้าเป็นเช่นนั้น ก็ผมได้แยกรายละเอียดไว้แต่ละประเภทแล้ว ตามเอกสารที่ได้แจกให้ ก็ขอให้ท่านประธานดำเนินการนะครับ

	นายภักดี  ม้าแก้ว
ประธานสภาฯ
	- ขอขอบคุณท่านนายกฯครับ ตามที่ท่านนายกฯ ชี้แจงคือโครงการที่จ่ายขาดเงินสะสมเพื่อแก้ไขปัญหาความเดือดร้อนที่เกิดกับอุทกภัยเป็นเงิน ๒,๐๐๐,๘๐๐ บาท มีทุกหมู่บ้าน ท่านสมาชิกมีอะไรจะเพิ่มเติมขอเชิญครับ

	นายสมศักดิ์  สงสว่าง
ส.อบต.หมู่ที่ ๙
	- ผมอยากจะทราบว่าโครงการเกรดเกลี่ย ๒๐๐,๐๐๐ บาท ไม่ทราบว่าเป็นโครงการที่เกี่ยวข้องกับอุทกภัยหรือแก้ไขปัญหาความเดือดร้อนโครงสร้างพื้นฐาน

	นายบำเพ็ญ  เจียะรัตน์
นายก อบต.
	- การตั้งงบเกรดเกลี่ยถนนที่เป็นหลุมเป็นบ่อที่มีวัสดุคือหินคลุกหรือลูกรังที่มีอยู่มากแต่ได้กระเด็นไปอยู่ข้างถนนสามารถให้รถเกรดเกลี่ยขึ้นมาได้ โดยช่างได้ประมาณการไว้ ๒๐๐,๐๐๐ บาท ระยะทางประมาณ ๑๙ กิโลเมตร เป็นงบ   อุทกภัย

	นายภักดี  ม้าแก้ว
ประธานสภาฯ
	- โครงการเกรดเกลี่ยก็เป็นอีกโครงการหนึ่งไม่รวมกับงบของหมู่บ้าน แต่มันเกี่ยวกับอุทกภัยเหมือนกันครับ

	นายจรัญ  หนูทอง
ส.อบต.หมู่ที่ ๔
	- ก่อนขอมติสภาผมขอร้องท่านประธานผ่านไปถึงท่านนายกฯ อย่าว่าสภามีความผิดเหมือนครั้งก่อนอีกผมยังจำได้ว่าสภาเป็นผู้อนุมัติมีมติเห็นชอบแล้วเป็นความผิดของสภาฯ


	นายบำเพ็ญ  เจียะรัตน์
นายก อบต.
	- ผมถูกพาดพิงที่ว่าผมว่าสมาชิกสภามีความผิด ผมเองก็ไม่ทราบเหมือนกันนะครับ ผมไม่ได้พูดอย่างนั้น และที่ว่าสภาผิดหรือไม่ผิดผมก็ไม่สามารถตีความตรงนั้นได้ครับ

	นายจรัญ  หนูทอง
ส.อบต.หมู่ที่ ๔
	- นายกฯมาตอบมาชี้แจงแสดงว่าท่านนายกฯไม่มีสปิริตเพราะท่านเป็นคนพูดในสภาแห่งนี้ครับ ผมมีเพื่อนสมาชิกที่เป็นพยานได้นะครับ

	นายสมศักดิ์  สงสว่าง
ส.อบต.หมู่ที่ ๙
	- ที่ผมถามการเกรดถนนมันอยู่ในงบอะไรคือจ่ายขาดอุทกภัยหรือจ่ายขาดแก้ไขปัญหาความเดือดร้อนในด้านโครงสร้างพื้นฐาน ผมสับสนหรือว่าบริหารสับสน

	นายภักดี  ม้าแก้ว
ประธานสภาฯ
	- สรุปว่าทั้งหมดมี ๓ โครงการแต่จ่ายจากเงินสะสมเพื่อแก้ปัญหาอุทกภัยและจ่ายขาดเงินสะสมแก้ไขปัญหาความเดือดร้อนโครงสร้างพื้นฐาน

	นายบำเพ็ญ  เจียะรัตน์
นายก อบต.
	- ก็สรุปดังนี้นะครับ คือขอจ่ายขาดเงินสะสมแก้ไขปัญหาความเดือดร้อนที่มีผลกระทบจากอุทกภัย ทั้ง ๑๐ หมู่บ้านตามโครงการที่ผมได้แจ้งไป ๒,๐๐๐,๘๐๐.- บาท และโครงการเกรดเกลี่ยทั้งตำบล ๒๐๐,๐๐๐.- บาท

	นายภักดี  ม้าแก้ว
ประธานสภาฯ
	- ท่านนายกฯก็ชี้แจงชัดเจนแล้วผมจะขอมติครับ ตามที่ท่านนายกฯเสนอมาทั้ง๑๐ หมู่บ้าน เป็นเงิน ๒,๐๐๐,๘๐๐.- บาท ผมจะขอมตินะครับ
- โครงการก่อสร้างขอจ่ายขาดเงินสะสมปี ๒๕๕๕ ( กรณีที่เกี่ยวกับอุทกภัย ) ขอมติเป็นเงิน ๒,๐๐๐,๘๐๐.- บาท สมาชิกท่านใดเห็นด้วยกรุณายกมือครับ

	มติที่ประชุม
	- เห็นด้วย ๑๙ เสียง (ผู้ร่วมประชุม ๑๙ ท่าน)

- ไม่เห็นด้วย - 

	นายภักดี  ม้าแก้ว
ประธานสภา ฯ
	- ต่อไปโครงการเกรดเกลี่ย ๒๐๐,๐๐๐.- บาท จ่ายขาดเงินสะสมเพื่อแก้ไขปัญหาที่เกิดจากอุทกภัยนะครับ ขอเชิญซักถามได้ครับ
- ขอเชิญนายกฯ ชี้แจงครับ

	นายบำเพ็ญ  เจียะรัตน์
นายก อบต.
	- ประมาณราคาค่าก่อสร้าง โครงการซ่อมแซมผิวถนนภายในตำบลแม่เจ้าอยู่หัว (อุทกภัย) สถานที่ก่อสร้าง ต.แม่เจ้าอยู่หัว อ.เชียรใหญ่ จ.นครศรีธรรมราช ฝ่ายประมาณราคา ส่วนโยธา อบต.แม่เจ้าอยู่หัว ประมาณการโดย นายปณิธิ  สมพงษ์ เมื่อวันที่ ๘ กุมภาพันธ์  ๒๕๕๕ ราคาน้ำมันเชื้อเพลิงโซล่าที่อำเภอเมืองลิตรละ ๓๑.๐๐ – ๓๑.๙๙ บาท/ลิตร งานเกรดปรับผิวถนน จำนวน ๗๖,๐๐๐ ตร.ม. ค่าแรง ๒ บาท/ตร.ม.รวมเป็นเงิน ๑๕๒,๐๐๐ บาท ค่า Factor=F งานทาง ๑.๓๓๖๕  รวมเป็นเงิน ๕๑,๑๔๘ บาท  รวมงบประมาณ ๒๐๓,๑๔๘ บาท งบประมาณที่ตั้งไว้ ๒๐๐,๐๐๐ บาท

	นายภักดี  ม้าแก้ว
ประธานสภาฯ
	- เชิญสมาชิกครับ

	นายจรัญ  หนูทอง
ส.อบต.หมู่ที่ ๔
	- ผมอยากทราบว่าค่า Factor=F งานทาง ๑.๓๓๖๕  รวมเป็นเงิน ๕๑,๑๔๘ บาท เป็นค่าอะไร ผมไม่เข้าใจครับ ช่วยชี้แจงด้วยครับ


	นายภักดี  ม้าแก้ว
ประธานสภาฯ
	- พอดีหัวหน้าส่วนโยธาอยู่ในห้องประชุมด้วย ก็ช่วยชี้แจงให้สมาชิกทราบด้วยนะครับ ขอเชิญครับ

	นายอนุชา  รักษ์รงค์
หัวหน้าส่วนโยธา
	- ค่า Factor=F ก็คือค่าที่สอบถามกันบ่อยนะครับ มันคือค่าดำเนินการ ค่าทำกำไร ค่าดอกเบี้ยเงินกู้ ค่าผันผวนของอัตราแลกเปลี่ยนทางการเงิน ค่าภาษี และก็มีราคากลางที่ธนาคาร ๔ แห่งและกระทรวงการคลังเขากำหนดช่วงไหนเท่าไร และเขาก็กำหนดมาประกาศใช้

	นายภักดี  ม้าแก้ว
ประธานสภาฯ
	- สมาชิกท่านใดจะถามอะไรเพิ่มเติมก็ขอเชิญ เมือท่านสมาชิกไม่ถามผมก็จะขอมตินะครับ
- ขอมติอนุมัติจ่ายขาดเงินสะสม  ที่มีผลกระทบจากเหตุการณ์อุทกภัย  โครงการเกรดเกลี่ย ถนนภายในตำบลที่ไม่อยู่ในโครงการของ ๑๐ หมู่บ้าน เป็นเงิน ๒๐๐,๐๐๐.- บาท  สมาชิกท่านใดเห็นด้วยกรุณายกมือครับ

	มติที่ประชุม
	-  เห็นด้วย ๑๙ เสียง (มีสมาชิก ๑๙ ท่าน)
-  ไม่เห็นด้วย  -

	นายภักดี  ม้าแก้ว
ประธานสภาฯ
	-  ต่อไปเป็นโครงการที่ ๓ ที่ขอมติที่ประชุมอนุมัติจ่ายขาดเงินสะสมปี ๒๕๕๕ (โครงสร้างพื้นฐาน) มีแก้ไขปัญหาความเดือดร้อนของภายในหมู่บ้าน ที่ไม่ได้เกี่ยวข้องกับผลกระทบจากอุทกภัย ตามที่ท่านนายกเสนอมา ขอเชิญท่านนายกชี้แจงครับ

	นายบำเพ็ญ  เจียะรัตน์
นายก อบต.
	-  เกี่ยวกับการจ่ายขาดเงินสะสมมีอยู่ ๓ ยอด ต่อไปก็เชิญโครงการก่อสร้างขอจ่ายขาดเงินสะสมปี ๒๕๕๕  โครงสร้างพื้นฐานนะครับ เพื่อแก้ไขปัญหาความเดือดร้อน ขออนุมัติจ่ายขาด เป็นเงิน ๗๙๕,๓๐๐.- บาท มีหมู่ที่ ๑-๑๐ ที่มีความเดือดร้อนในดังรายละเอียดโครงการหมู่ที่ ๑ , ๒ , ๓ , ๔ , ๘ , ๙ และหมู่ที่ ๑๐ 
โครงการก่อสร้างขอจ่ายขาดเงินสะสม ปี ๒๕๕๕ (โครงสร้างพื้นฐาน)

หมู่ที่ ๑
๑. โครงการบุกเบิกถนนสายเมไฟ – พังกาน งบประมาณ  ๘๗,๐๐๐.- บาท
-  บุกเบิกถนนขนาดกว้างเฉลี่ย ๔.๐๐ เมตร  ยาว  ๕๐๐ เมตร โดยใช้ดินลูกรังจำนวนปริมาณไม่น้อยกว่า ๓๐๐  ลูกบาศก์เมตร  พร้อมเกลี่ยเรียบ  และฝังท่อ คสล. มอก. ชั้น ๓ ขนาด Ø ๐.๖๐ x ๑.๐๐ เมตร จำนวน ๒ จุด ๆละ ๗ ท่อน รวม ๑๔ ท่อน พร้อมยารอยต่อท่อด้วยซีเมนต์

๒. โครงการบุกเบิกถนนสายซ้องเคียน
งบประมาณ    ๕๐,๐๐๐.- บาท
-  บุกเบิกถนนขนาดกว้างเฉลี่ย ๔.๐๐ เมตร  ยาว  ๕๐๐ เมตร  โดยใช้ดินลูกรังจำนวนปริมาณไม่น้อยกว่า ๒๑๐  ลูกบาศก์เมตร  พร้อมเกลี่ยเรียบ
๓. โครงการบุกเบิกถนนสายภักดีฤทธิ์
งบประมาณ    ๗๖,๐๐๐.- บาท
-  บุกเบิกถนนขนาดกว้างเฉลี่ย ๔.๐๐ เมตร  ยาว  ๕๐๐ เมตร โดยใช้ดินลูกรังจำนวนปริมาณไม่น้อยกว่า ๓๒๐  ลูกบาศก์เมตร  พร้อมเกลี่ยเรียบ
หมู่ที่ ๒
๑. โครงการบุกเบิกถนนสายเกาะโรงเหล็ก
งบประมาณ    ๗๑,๖๐๐.- บาท
-  บุกเบิกถนนโดยทำการขุดดินเพื่อยกระดับถนนให้ได้ขนาดผิวจราจรกว้าง ๔.๐๐ เมตร  สูง ๑.๐๐ เมตร ฐานกว้าง ๖.๐๐ เมตร  ระยะทางยาว ๓๐๐ เมตร  จำนวนปริมาณดินขุดไม่น้อยกว่า ๑,๕๐๐  ลูกบาศก์เมตร    
-  บุกเบิกถนนขนาดกว้างเฉลี่ย ๔.๐๐ เมตร  ยาว  ๑๐๐ เมตร โดยใช้ดินลูกรังจำนวนปริมาณไม่น้อยกว่า ๘๐ ลูกบาศก์เมตร  พร้อมเกลี่ยเรียบ
- ฝังท่อ คสล. มอก. ชั้น ๓ ขนาด Ø ๐.๖๐ x ๑.๐๐ เมตร จำนวน ๒ จุด ๆละ ๗ ท่อน รวม ๑๔ ท่อน พร้อมยารอยต่อท่อด้วยซีเมนต์
หมู่ที่ ๓
๑. โครงการติดตั้งกระจก
 งบประมาณ  ๒๖,๐๐๐.- บาท
-  จัดซื้อกระจกจราจร พร้อมติดตั้ง จำนวน ๔ บาน  ราคาต่อหน่วย ๖,๕๐๐ บาท เป็นเงิน ๒๖,๐๐๐ บาท
หมู่ที่ ๔
๑. โครงการบุกเบิกถนนสายนายทัศน์  งบประมาณ  ๕๓,๔๐๐.- บาท
-  บุกเบิกถนนขนาดกว้างเฉลี่ย ๔.๐๐ เมตร  ยาว ๑๙๓ เมตร  โดยใช้ดินลูกรังจำนวนปริมาณไม่น้อยกว่า ๑๑๕  ลูกบาศก์เมตร  พร้อมเกลี่ยเรียบ  และฝังท่อ คสล. มอก. ชั้น ๓ ขนาด Ø ๐.๔๐ x ๑.๐๐ เมตร จำนวน ๕ จุด ๆละ ๗ ท่อน รวม ๓๕ ท่อน พร้อมยารอยต่อท่อด้วยซีเมนต์
หมู่ที่ ๘
๑. โครงการบุกเบิกซอยนิยมสังข์
 งบประมาณ    ๑๕,๐๐๐.- บาท
-  บุกเบิกทางขนาดกว้าง ๔.๐๐ เมตร ยาว ๘๐ เมตร โดยใช้ดินลูกรัง จำนวนปริมาณไม่น้อยกว่า ๔๘ ลูกบาศก์เมตร  พร้อมเกลี่ยเรียบ
๒. โครงการบุกเบิกถนนสายวังนุ้ย – นายพา  งบประมาณ   ๓๑,๐๐๐.- บาท
- บุกเบิกถนนขนาดกว้าง ๔.๐๐ เมตร ยาว ๑๗๐ เมตร โดยใช้ดินลูกรัง จำนวนปริมาณไม่น้อยกว่า ๑๐๒ ลูกบาศก์เมตร  พร้อมเกลี่ยเรียบ และฝังท่อ คสล. มอก. ชั้น ๓ ขนาด Ø ๐.๔๐ x ๑.๐๐ เมตร  จำนวน ๑ จุดๆละ ๕ ท่อน
รวม  ๕ ท่อน พร้อมยารอยต่อท่อด้วยซีเมนต์
หมู่ที่ ๙
๑. โครงการขุดเจาะบ่อบาดาลบ้านบางดี (จ่ายเพิ่ม)  งบประมาณ   ๑๐๐,๐๐๐.- บาท
-  เพื่อจ่ายเป็นค่าขุดเจาะบ่อบาดาลขนาดเส้นผ่าศูนย์กลาง ๕ นิ้ว โดยใช้ท่อ PVC  ชั้น ๑๓.๕  ความลึกไม่น้อยกว่า ๑๒๐ เมตร  หรือปริมาณน้ำไม่น้อยกว่า ๕ ลูกบาศก์เมตร/ชั่วโมง  จำนวน ๑ บ่อ  ตามแบบมาตรฐานบ่อบาดาล  ขนาดเส้นผ่าศูนย์กลาง ๕ นิ้ว กองพัฒนาบ่อบาดาลกรมโยธาธิการ  ติดตั้งป้ายประชาสัมพันธ์โครงการตามแบบมาตรฐานของ อบต.  จำนวน ๑ ป้าย
๒. โครงการบุกเบิกถนนสายเกาะน้อย  งบประมาณ   ๑๘,๐๐๐.- บาท
-  บุกเบิกถนนขนาดกว้างเฉลี่ย   ๔.๐๐ เมตร  ยาว  ๕๐  เมตร  โดยใช้หินผ่านตะแกรง จำนวนปริมาณไม่น้อยกว่า  ๔๐  ลูกบาศก์เมตร  พร้อมเกลี่ยเรียบ
๓. โครงการบุกเบิกถนนสายแม่บุญยัง  งบประมาณ  ๔๐,๓๐๐.- บาท
-  บุกเบิกถนนขนาดกว้างเฉลี่ย   ๔.๐๐ เมตร  ยาว  ๙๔  เมตร  โดยใช้หินผ่านตะแกรง จำนวนปริมาณไม่น้อยกว่า ๗๐  ลูกบาศก์เมตร  พร้อมเกลี่ยเรียบและฝังท่อ คสล. มอก. ชั้น ๓ ขนาด Ø ๐.๔๐ x ๑.๐๐ เมตร  จำนวน ๑ จุดๆละ ๖ ท่อน  รวม ๖ ท่อน  พร้อมยารอยต่อท่อด้วยซีเมนต์
หมู่ที่ ๑๐
๑. โครงการขุดเจาะบ่อบาดาลบ้านบ่อหมู่
งบประมาณ   ๒๐๐,๐๐๐.-  บาท
-  เพื่อจ่ายเป็นค่าขุดเจาะบ่อบาดาลขนาดเส้นผ่าศูนย์กลาง ๕ นิ้ว โดยใช้ท่อ PVC  ชั้น ๑๓.๕  ความลึกไม่น้อยกว่า  ๑๒๐   เมตร  หรือปริมาณน้ำไม่น้อยกว่า 5 ลูกบาศก์เมตร/ชั่วโมง  จำนวน ๑ บ่อ พร้อมเครื่องสูบน้ำแบบบาดาล ขนาด ๒ แรงม้า จำนวน ๑ ชุด ตามแบบมาตรฐานบ่อบาดาล  ขนาดเส้นผ่าศูนย์กลาง ๕ นิ้ว กองพัฒนาบ่อบาดาลกรมโยธาธิการ  ติดตั้งป้ายประชาสัมพันธ์โครงการตามแบบมาตรฐานของ อบต.  จำนวน ๑ ป้าย
๒. โครงการบุกเบิกถนนสายพริ้มนัด  งบประมาณ  ๒๗,๐๐๐.- บาท
-  บุกเบิกถนนขนาดกว้างเฉลี่ย   ๔.๐๐ เมตร  ยาว  ๑๑๖  เมตร  โดยใช้หินผ่านตะแกรง จำนวนปริมาณไม่น้อยกว่า  ๖๐  ลูกบาศก์เมตร  พร้อมเกลี่ยเรียบ
รวมเป็นเงิน ๗๙๕,๓๐๐.- บาท
-  โครงการจ่ายขาดเงินสะสม  เพื่อแก้ไขปัญหาความเดือดร้อนของราษฏรทั้ง ๑๐ หมู่บ้าน ก็ขอเชิญท่านประธานดำเนินการครับ

	นายภักดี  ม้าแก้ว
ประธานสภาฯ
	-  โครงการจ่ายขาดเงินสะสม เพื่อแก้ไขปัญหาความเดือดร้อนของราษฏรในตำบลที่เกี่ยวกับโครงสร้างพื้นฐาน  ก็มีเกือบทุกหมู่บ้านนะครับ แต่บางหมู่บ้านน้ำยังท่วมขังอยู่ ทั้งยังดำเนินไม่ได้และที่ท่านนายกขออนุมัติ เป็นเงิน ๗๙๕,๓๐๐.- บาท นะครับ  สมาชิกมีอะไรซักถามก็ขอเชิญครับ

	นายสวัสดิ์  ชุมคง
ส. อบต.หมู่ที่ ๙
	-  โครงการของหมู่ที่ ๙ บุกเบิกถนนสายแม่บุญยังที่ฝังท่อ คสล. ขนาด ๔๐ x ๑.๐๐ เมตร จำนวน ๖ ท่อน เพราะถนนตรงนั้นติดกับถนน ๔ เลนนะครับ ผมคิดว่ามันเล็กไป ผมคิดว่าน่าจะเป็นขนาด ๖๐ x ๑.๐๐ เมตร จำนวน ๕ ท่อน    ก็พอนะครับ

	นายภักดี  ม้าแก้ว
ประธานสภาฯ
	-  เมื่อสมาชิกซักถามผมก็ขอให้ท่านนายกชี้แจงนะครับ ขอเชิญครับ

	นายบำเพ็ญ  เจียะรัตน์
นายก อบต.
	-  ผมได้มอบหมายให้รองไชยวุฒิดำเนินการ ก็ขอเชิญรองไชยวุฒิชี้แจง

	นายไชยวุฒิ  แก้วเนิน
รองนายก อบต.
	-  ถนนสายแม่บุญยัง ในเรื่องท่อ ขนาด ๔๐ x ๑.๐๐ เมตร ได้คุยกับช่างว่าเอาฝังในด้านถนนภายในหมู่บ้าน และอีกฝั่งก็ได้ประสานกับผู้รับเหมาที่ทำถนน ๔ เลน ขอร้องให้เขาช่วยฝังท่อให้เขาเชื่อมต่อ ถ้าเอาขนาดใหญ่ก็งบประมาณไม่พอนะครับ  คงจะเข้าใจนะครับ ขอบคุณครับ

	นายภักดี  ม้าแก้ว
ประธานสภาฯ
	-  สมาชิกท่านอื่น มีอะไรซักถามหรือแก้ไขอะไรก็ขอเชิญครับ

	นายบุญสาร  ไกรทิย์ 
ส.อบต. หมู่ที่ ๔
	-  ผมสงสัยในโครงการบุกเบิกบางสายนายทัศน์  ของหมู่ที่ ๔ ว่าทำไมต้องฝังท่อ คสล.ตั้ง ๕ จุด จุดละ ๗ ท่อน รวม ๓๕ ท่อน  ฝังตรงไหนครับ ให้นายกช่วยชี้แจงด้วยนะครับ

	นายภักดี  ม้าแก้ว
ประธานสภาฯ
	-  ท่านนายกจะชี้แจงให้สมาชิก หมู่ที่ ๔ ทราบ หรือจะให้ผู้ที่รับผิดชอบก็ขอเชิญครับ ของหมู่ที่ ๔

	นายไชยวุฒิ  แก้วเนิน
รองนายก อบต.
	-  คือเมื่อวาน ผู้ใหญ่บ้านหมู่ที่ ๔ ได้มาประสานในโครงการของหมู่ที่ ๔  และผู้ใหญ่ท่านก็ได้ชี้แจงและแจ้งจุดที่ฝังท่อ จำนวน ๕ จุด โดยมีเจ้าของที่นาแต่ละจุด เมื่อเวลาทำนาเขาจะได้ดูดน้ำหรือระบายน้ำออก  โดยฝังให้ทุกเจ้าเลยนะครับ คือเจ้าไหนจะเอาน้ำเขาก็เปิดท่อได้ และถ้าเจ้าไหนไม่เอาก็ปิดท่อได้ครับ

	นายอดุลย์  หนูทอง
ส.อบต. หมู่ที่ ๘
	-  พอดีผมสงสัยนะครับ ท่านบอกว่าจะฝังท่อให้ทุกเจ้า ๆ ละจุด ๆ ที่ตรงนั้น มันเป็นบ้านของผมสมัยเด็ก บ้านบางส้มผมรู้พื้นที่ดี เขามาเอาใจชาวบ้านมากเกินไป ทำให้เคยตัว แต่เพื่อนสมาชิกอาจจะเข้าใจผิดว่าแปลงหนึ่ง ๆ จะหลายไร่ แต่   จริง ๆ แล้ว แปลงหนึ่ง ๆ ประมาณ ๒ ไร่ และไม่เกิน ๓ ไร่ ๕ จุด ก็ประมาณ ๑๐ ไร่นะครับ  สมาชิกอาจจะว่าผมไม่อยากให้ แต่ใจจริงผมก็อยากให้  ถ้าเป็นไปได้ให้บอกงบประมาณมีน้อยมี ๓ ล้าน ที่จริงผมน่าจะใส่ท่อให้มากกว่านี้ แล้วผมยังไม่เข้าใจว่าจุดเริ่มต้นจะเริ่มจากตรงไหน  หรือจากบ้านนายทัศน์ ผมคิดว่าน่าจะแก้ไขให้ชัดเจน และบริหารอย่าตามใจชาวบ้านให้มาก  มันจะติดนิสัยรอแต่แบมือขออย่างเดียวแล้วจะเคยตัว  ไม่ใช่ผมไม่อยากให้แต่น่าจะทำให้มีผลประโยชน์ให้มากและเป็นผลประโยชน์ในภาพรวมนะครับ

	นายบำเพ็ญ  เจียะรัตน์
นายก อบต.
	-  ผมขอชี้แจงเพิ่มเติมถนนสายบ้านนายทัศน์ ผมก็ได้คุยกับผู้ใหญ่บ้าน หมู่ที่ ๔  ว่าปัญหามันจะเกิดเลยคิดว่าจะแก้ปัญหาให้อย่างไร เลยคิดใส่ท่อเพราะผมก็ทราบดีว่าที่ตรงนั้นส่วนใหญ่จะทำนาข้าว คือ สภาพพื้นที่ตรงนั้น  ทางทุ่งนามันจะสูงกว่าถนน ถ้าไม่ใส่ท่อ เวลาเขาเปิดน้ำก็จะกระทบกับถนนเพราะถนนอยู่ต่ำกว่านา เขาต้องขุดถนนหรือดูดน้ำลงบนถนนแน่ เลยคิดว่าน่าจะใส่ท่อให้ดีกว่าครับ


	นายอดุลย์  หนูทอง
ส.อบต. หมู่ที่ ๘
	-  คือที่ตรงนั้นนะครับ ให้นึกเป็นภูเขา เขาทำนาแบบขั้นบันได เราจะไม่จำเป็นต้องใส่ท่อทุก ๆ แปลง แต่มันมีร่องน้ำน่าจะเป็นของคุณสมศักดิ์ ชูเกิด ขอ อนุญาตออกนามนะครับ  และฝังริมถนนน่าจะเป็นของ ผู้ช่วยประสิทธิ์ มันอยู่สูงจะให้น้ำลงไปในคลองบ้านดินแดง ยากกว่าจะให้น้ำลงมาในนาของคุณสมศักดิ์ ถ้าให้น้ำมาตามริมถนนมันจะผ่านง่ายกว่า และสะดวกกว่าเพราะเราต้องการท่อระบายน้ำไม่ใช่ท่อส่งน้ำ  เพราะเราต้องการระบายน้ำออก ผมคิดว่าเราน่าจะลดท่อได้เพราะน้ำมันจะไหลลงสู่ที่ต่ำกว่าอยู่แล้ว  เราน่าจะลดท่อตรงที่สูงและใส่ท่อในจุดที่ต่ำมันน่าจะลดได้ และปัญหาน่าจะไม่เกิด ถ้าเกิดก็คงจะเป็นความเห็นแก่ตัวเท่านั้น  ถ้าเราลดท่อได้แล้ว เราก็จะได้ลูกรังเพิ่มขึ้นไปอีก  เพราะถนนสายนั้นเป็นถนนดินเหนียววัวเดินผ่าน เป็นร่องตีนวัว มันน่าสงสารลูกของคุณบุญธรรม เดินไปโรงเรียนรองเท้าไม่ได้ใส่ ลองนึกดูสิครับ พอเดินลงไปในรอยตีนวัวน้ำก็กระเด็นขึ้นมาถึงหน้าเสื้อกางเกงก็สกปรก ถ้าเราลดท่อได้เราก็จะได้ลูกรังเพิ่มขึ้นนะครับ จาก ๑๑๕ ลบ.ม เป็น ๑๒๐ ลบ.ม หรือมากกว่านี้ ให้สมาชิกคิดดู       นะครับ คุณครับ

	นายบุญสาร  ไกรทิย์ 
ส.อบต. หมู่ที่ ๔
	-  คือว่าให้ลดท่อออก ๓-๔ จุด  และจะได้เพิ่มลูกรังอีกสักนิดจะได้หรือไม่ครับ

	นายบำเพ็ญ  เจียะรัตน์
นายก อบต.
	-  ถ้าท่านสมาชิกเคยผ่านถนนสายนั้นแล้ว คือว่าถนนสายนั้นมัน ความกว้างมันเล็ก(หรือแคบ)นะครับ  ถ้าขุดคูระบายน้ำถนนก็เล็กลงอีกจำเป็นเลย ต้องใส่ท่อเพราะมันมีปัญหากับการระบายน้ำออก ถ้าเราขุดไปที่ดินที่เขามีสิทธิครอบครองก็คงมีปัญหาอีก  ผมคุยแล้ว  มีความกว้างประมาณ ๔ เมตรกว่า ๆ ถ้าไปขุดคูระบายน้ำก็ทำไม่ได้เลยจำเป็นต้องวางท่อระบายน้ำ ๕ จุด

	นายอดุลย์  หนูทอง
ส.อบต. หมู่ที่ ๘
	-  ริมถนนสายนั้นมีเจ้าของที่ดินอยู่ ๔ แปลง คือ ๑. ของคุณสนิท  แป้นคง
๒.  คุณสมศักดิ์  ชูเกิด ของคุณสนิท  แป้นคง อยู่ริมถนนสายท่าดินแดงนะครับ และถัดลงไปเป็นของคุณสมศักดิ์  ชูเกิด แปลงที่ ๓. คุณมานพ  แป้นทอง และแปลงที่ ๔.  เป็นของนายทัศน์  มี ๔ จุด และอีกจุดจะลงตรงไหน  เพื่อจะได้ครบท่อ  และของคุณสนิท  แป้นคง เป็นที่สูง และของคุณมานพ  แป้นทอง ก็เป็นที่สูง ที่ต่ำสุด คือ ของคุณสมศักดิ์  ชูเกิด และอยู่ติดกันทำไมไม่ให้ลงไปในที่ของคุณสมศักดิ์ ผมคิดว่าคุณสมศักดิ์คงยอม เพราะเขาเป็นญาติกัน และที่ของคุณสมศักดิ์ก็ไม่ทำนาด้วย เขาปลูกหญ้าและเขาก็ไม่ต้องการให้น้ำเข้าในที่ปลูกหญ้า  เพราะหญ้าจะมีกลิ่นน้ำ และอีกแปลงของนายทัศน์น้ำไม่สามารถไปทางไหนได้นะครับ  จะมาทางแปลงคุณมานพก็มาไม่ได้  เพราะมันสูงกว่านายทัศน์  ถ้าเป็นไปได้จาก ๑๑๕ ลบ.ม. เป็น ๑๒๐ ลบ.ม คงน่าจะดีกว่านะครับ

	นายภักดี  ม้าแก้ว
ประธานสภาฯ
	-  ผมให้สมาชิก หมู่ที่ ๔ ของท่านตัดสินใจกันว่าจะเอาอย่างไร

	นายบุญสาร  ไกรทิย์ 
ส.อบต. หมู่ที่ ๔
	-  ให้ลดท่อลงและเพิ่มลูกรังให้มาก เพราะทางลำบากมาก

	นายจรัญ  หนูทอง
ส.อบต. หมู่ที่ ๔
	-  ให้คงเดิม

	นายภักดี  ม้าแก้ว
ประธานสภาฯ
	-  เมื่อสมาชิก ๒ ท่าน ตกลงไม่ได้ ก็ให้บริหารตัดสินใจว่าจะเอาอย่างไร  เพราะท่านนายกเป็นผู้เสนอโครงการให้ทำพิจารณาก่อนนะครับ เชิญท่านนายกครับ

	นายบำเพ็ญ  เจียะรัตน์
นายก อบต.
	-  เกี่ยวกับโครงการถนนสายนายทัศน์ หมู่ที่ ๔ ผมเข้าใจสมาชิกดีว่าถ้าลดท่อก็จะได้ลูกรังเพิ่มนะครับ ผมเข้าใจดี แต่ทางบริหารเช็คกับพื้นที่ไม่ใช่เฉพาะผู้ใหญ่และสมาชิกนะครับ  มีชาวบ้านด้วย เขาก็ต้องการแบบนั้น  ทางบริหารก็จะไม่ให้มีปัญหาทางระบายน้ำ ทางบริหารก็คงตามเดิม คือ ๕ จุดนะครับ

	นายภักดี  ม้าแก้ว
ประธานสภาฯ
	-  ฝ่ายบริหารยืนยันไว้เหมือนเดิมนะครับ ต่อไปผมขอมติ และจะขอมติทั้งโครงการนะครับ ไม่ใช่เฉพาะหมู่ที่ ๔ แต่จะขอมติตามที่นายกเสนอในโครงการจ่ายขาดเงินสะสมปี ๒๕๕๕ (โครงสร้างพื้นฐาน) เพื่อแก้ไขปัญหาความเดือดร้อนของราษฎรนะ สมาชิกทุกท่านคงเข้าใจนะครับทั้ง ๑๐ หมู่บ้าน งบประมาณทั้งหมด ๗๙๕,๓๐๐.- บาท  สมาชิกท่านใดเห็นด้วยกรุณายกมือครับ

	มติที่ประชุม
	-  เห็นด้วย  ๑๔ เสียง (อยู่ในที่ประชุม ๑๕ ท่าน)
-  ไม่เห็นด้วย   -
-  งดออกเสียง  ๑  เสียง

	นายสมศักดิ์  สงสว่าง
ส.อบต.หมู่ที่ ๙
	-  ถนนสายแม่บุญยัง มีสมาชิกอีกท่านท้วงติงและท่านรองรับปากว่าจะประสานกับผู้รับเหมาทำถนน ๔ เลน ผมเป็นห่วงว่าท่านไปประสานไม่ได้  ผมกลัวว่าโครงการมันจะตก ถ้าไม่มีท่อเชื่อมต่อเราทำไม่ได้ ถ้าเราเอาเงินสำรองไปจ่ายเพิ่มเติมจะได้หรือไม่ครับ ผมขอฝากด้วยนะครับ

	
	๓.๔ เรื่องขออนุมัติโอนงบประมาณจากงบกลางมาจ่ายเป็นหมวดค่าครุภัณฑ์ เป็นเงิน ๔๒,๙๐๐.- บาท

	นายภักดี  ม้าแก้ว
ประธานสภาฯ
	-  ในวาระที่ ๓.๔  เรื่องโอนงบประมาณจากงบกลางมาตั้งจ่ายในหมวดค่าครุภัณฑ์ ประเภทรถจักรยานยนต์ของส่วนการคลังจำนวน ๑ คัน ราคา ๔๒,๙๐๐.- บาท ขอเชิญนายกชี้แจงครับ

	นายบำเพ็ญ  เจียะรัตน์
นายก อบต.
	-  ในการโอนงบประมาณ เพื่อให้สภาฯ พิจารณา โอนงบประมาณงบกลางขึ้นเป็นงบสำรอง มาตั้งจ่ายในส่วนการคลังในหมวดค่าครุภัณฑ์ ประเภทรถจักรยานยนต์ ๑๑๐ cc ขอโอนเงิน ๔๒,๙๐๐.- บาท ตามราคามาตรฐาน เนื่องด้วยส่วนการคลังมีความต้องการเพราะมีรถไม่เพียงพอ ในการปฏิบัติหน้าที่ เช่น การจัดเก็บภาษี การจัดเก็บค่าขยะและตลาด เพราะรถส่วนการคลังมีจักรยานยนต์ ๑ คัน  ออกจัดเก็บค่าน้ำและจดมาตรวัดน้ำเกือบทุกวัน เพื่อความสะดวกและรวดเร็วในการปฏิบัติหน้าที่  เพื่อให้สภาฯ พิจารณาโอนงบประมาณ และขอให้หัวหน้าส่วนการคลังชี้แจงรายละเอียดต่อสภาฯ ครับ

	นางณัฐนรี  มีสวน
หัวหน้าส่วนการคลัง
	-  เรียนประธานสภาและสมาชิก อบต. ทุกท่านนะคะ ที่การคลังมีความจำเป็นต้องการซื้อรถจักรยานยนต์ เนื่องจากส่วนการคลังมีรถอยู่เพียงคันเดียวมีใช้เกี่ยวกับการจดมาตรวัดน้ำและเก็บค่าน้ำประปาจำนวน ๑๐ หมู่บ้าน ไม่เพียงพอรวมทั้งค่าขยะ ค่าตลาด และการนำส่งเงินฝากธนาคารทุกวัน  ถ้าส่วนการคลังมีรถเพิ่มขึ้น ก็จะได้ปฏิบัติงานเร็วขึ้น  และช่วงนี้เป็นการเก็บภาษีที่ดิน โรงเรือนและภาษีป้าย ถ้ามีรถเจ้าหน้าที่ ก็สามารถออกไปจัดเก็บตามหมู่บ้านได้และเร็วขึ้นคะ

	นายภักดี  ม้าแก้ว
ประธานสภาฯ
	-  ขอขอบคุณหัวหน้าส่วนการคลังที่ได้มาชี้แจง สมาชิกท่านใดจะซักถามอะไรเพิ่มเติม ก็ขอเชิญนะครับ ในการโอนงบประมาณครั้งนี้ ในวงเงิน ๔๒,๙๐๐.- บาท เพื่อซื้อจักรยานยนต์ ๑ คัน ขนาด ๑๑๐ cc มีไม่ครับ ถ้าไม่มีผมจะขอมตินะครับ

	นายภักดี  ม้าแก้ว
ประธานสภาฯ
	-  สมาชิกท่านใดที่เห็นด้วยว่าให้โอนงบประมาณประเภทสำรอง ในหมวด       งบกลางมาตั้งจ่ายในหมวดรายจ่ายเพื่อการลงทุน ประเภทค่าครุภัณฑ์ยานยนต์  โดยซื้อรถจักรยานยนต์ ๑ คัน ขนาด ๑๑๐ cc เป็นเงิน ๔๒,๙๐๐.- บาท กรุณายกมือด้วย

	มติที่ประชุม
	-  เห็นด้วย ๑๒ คน (สมาชิกในที่ประชุม ๑๓ คน)
-  ไม่เห็นด้วย   -

	นายภักดี  ม้าแก้ว
ประธานสภาฯ
	-  เป็นอันว่าในวาระที่ ๓.๔ จบนะครับ  ต่อไปผมจะเข้าระเบียบวาระที่ ๔ เรื่องอื่น ๆ สมาชิกท่านใดมีอะไรเสนอหรือข่าวอะไรก็เชิญครับ

	ระเบียบวาระที่ ๔ 
	-  เรื่องอื่นๆ

	นายธีรยุทธ  หนูทอง
ส.อบต.หมู่ที่ ๘
	-  ผมมีเรื่องขอฝากฝ่ายบริหาร ๒ เรื่อง และเพื่อพิจารณาจ่ายขาดเงินสะสมเรียบร้อยแล้ว  ผมอยากให้ฝ่ายบริหารรีบเร่งดำเนินการด่วน และเรื่องที่ ๒ เรื่องสิ่งแวดล้อม คือเรื่องโรงงานปาล์ม เราไม่ได้ลงไปตรวจสอบว่าเขาได้ดำเนินแก้ไขปรับปรุงไปถึงไหนแล้ว หลังจากคณะกรรมการของ อบต.ได้ลงไปดูครั้งก่อน  เพราะขณะนี้ก็ยังมีกลิ่นอยู่ ผมฝากฝ่ายบริหารให้คณะกรรมการลงไปด้วย  เราต้องไปช่วยดูว่าจะเอาอย่าง  คือทำให้เขาอยู่ได้และชาวบ้านเขาอยู่ได้ ขอบคุณครับท่านประธาน

	นายสร้อย  แป้นทอง
หน่วยกู้ภัย SME
	-  เรียนท่านประธานสภาและสมาชิกและผู้บริหาร  กระผมมีเรื่องจะแจ้งและฝากฝ่ายบริหาร เรื่องที่ ๑ เรื่องรถกู้ชีพกู้ภัยทะเบียนรถขาดแล้ว ไม่ทราบว่าจะต้องไปต่อทะเบียนหรือไม่  เรื่องที่ ๒ เรื่องเสื้อผ้าของหน่วยกู้ชีพเกือบ ๑๐ ปีแล้ว ยังไม่ชัดเจนเพราะทางโรงพยาบาลเขาทักท้วง  ว่าทำไมไม่ใส่เสื้อกู้ชีพ ตามแบบฟอร์มที่เขาให้มา  เรื่องที่ ๓ เรื่องบัตรสมาชิก อปพร. ขาดนานแล้วไม่ต่อ และเรื่องที่ ๔ เรื่องประกันชีวิตของกู้ชีพไม่ทราบว่าได้ดำเนินการถึงไหนแล้ว ผมมีเรื่องขอแจ้งเท่านี้ครับ ขอขอบคุณครับ

	นายปรีชา  เดชสุทธิ์
ส.อบต. หมู่ที่ ๗
	-  เมื่อสภาได้ผ่านอนุมัติเห็นชอบจ่ายขาดเงินสะสม ก็ให้ฝ่ายบริหารรีบเร่งดำเนินการ  ในหมู่ที่ ๗ มีงานศพ  ถ้าได้ถมเลยก็ดี

	นายอิ่น  มีแก้ว
ส.อบต. หมู่ที่ ๘ 
	-  เนื่องจากชาวบ้านในหมู่ที่ ๑๐ มี ๗ ครัวเรือน ในถนนสายร่วมมิตร ยังไม่มีน้ำประปาใช้ ฝ่ายบริหารช่วยดำเนินการขยายเขตประปาให้ถึงด้วย


ปิดประชุมเวลา
๑๖.๓๐ น.
 (ลงชื่อ)      ภักดี   ม้าแก้ว

       (ลงชื่อ)    ชัยวัฒน์   สิทธิศักดิ์    ผู้จดบันทึกรายงานการประชุม
      (นายภักดี    ม้าแก้ว)      

         (ชัยวัฒน์  สิทธิศักดิ์)
    ประธานสภา อบต.แม่เจ้าอยู่หัว               เลขานุการสภา อบต.แม่เจ้าอยู่หัว

ผู้ตรวจรายงานการประชุม





     ลงชื่อ         บัญชา   ชัยเรือง      ประธานกรรมการ


                      (นายบัญชา    ชัยเรือง)       


                                                            


        ลงชื่อ        บุญสาร   ไกรทิพย์       กรรมการ


                     (นายบุญสาร   ไกรทิพย์)    


                                  


         ลงชื่อ        จรัญ    หนูทอง          กรรมการ


                      (นายจรัญ    หนูทอง) 

